Bolgariya, Latviya, Litva va Estoniya rossiyalik diplomatlarni o‘z hududlaridan chiqarib yubormoqda. Foto: AP Bolgariya tashqi ishlar vazirligi rossiyalik 10 nafar diplomatni persona non grata deb e’lon qildi. "O‘n nafar diplomat persona non grata deb e’lon qilindi. Buni o‘ta nodo‘stona harakat deb qabul qilamiz va bunga javob qaytarish huquqini o‘zimizda qoldiramiz", - dedi Rossiyaning Bolgariyadagi elchisi Eleonora Mitrofanova. Bolgariya tashqi ishlar vazirligi diplomatlar mamlakatni 72 soat ichida tark etishi lozimligini bildirgan. Shuningdek, Latviya, Litva va Estoniya ham rossiyalik diplomatlar chiqarib yuborilishini e’lon qilgan.